See annab mõista, et me ei ole oma igapäevases teadvuseseisundis terviklikud, kuna me samastame end ainult osaga sellest, kes me tegelikult oleme. Hindud ütlevad, et me ei ole namarupa, mis tähendab "nimi ja kuju" või "keha ja ego". Me kanname sügaval enda sees jumaliku energia tuuma, mis on identne universumi loova energiaga. Holotroopilised seisundid viivad meid - mõnikord väikeste sammudega, mõnikord suurete hüpetega - välja meie igapäevasest identiteedist ning meie psüühe sügavamatesse valdkondadesse, kus meil on võimalus tagasi taotleda oma kosmilist staatust. Me mõistame oma enda jumalikkust ja oma põhiolemuslikku sügavat sidet teiste inimeste, looduse ja kogu elavaga.